ચાલુ નાણાકીય વર્ષના એપ્રિલથી સપ્ટેમ્બર મહિનાના સમયગાળામાં લાર્જકેપ સેક્ટર કરતાં મિડકેપ અને સ્મોલકેપ સેક્ટરના શેરનું પર્ફોર્મન્સ વધુ સારું જોવા મળ્યું હતું. બીએસઇ સ્મોલકેપ ઇન્ડેક્સમાં એપ્રિલથી સપ્ટેમ્બર મહિનાના સમય ગાળામાં ૧૨ ટકાનો ઉછાળો નોંધાતો જોવા મળ્યો હતો. મિડકેપ ઇન્ડેક્સમાં ૧૦ ટકાનો સુધારો જોવાયો હતો. તેની સરખામણીએ સેન્સેક્સમાં માત્ર છ ટકાનો વધારો નોંધાયો છે.